KELUARGA SELAMAT Buku panduan untuk menyokong mangsa keganasan rumah tangga Sebuah inisiatif Dasar Keluarga Selamat Pulau Pinang
Terbitan Pusat Kesedaran Wanita (WCC) WCC Seberang/ 241, Jalan Burma, Pusat Perkhidmatan Wanita (PPW) 10350 Pulau Pinang. 13, Lorong Sutera 6, Taman Sutera, 04-228 0342 13700 Seberang Jaya, Pulau Pinang. 011-3108 4001 04-398 8340 016-439 0698 WCC Penang Tajaan Majlis Mesyuarat Kerajaan (MMK) Negeri Pulau Pinang Pembangunan Sosial dan Hal Ehwal Bukan Islam Penulis Prema E. Devaraj Penterjemah Shazni Bhai & Hajar Abdul Rahim Penyunting Salma Farhanah A. Rasid & Hastiny Subramaniam Pelukis Azmi Hussin Susun Atur C-Square Sdn Bhd, Penang Cetakan Phoenix Printers Sdn Bhd ISBN No: 978-967-16908-2-6 Hak cipta © 2020, Women's Centre for Change, Penang Hak Cipta Terpelihara Buku panduan ini boleh dibuat salinan, dihasilkan semula atau diubahsuaikan mengikut keperluan individu atau kumpulan dengan memberi pengiktirafan kepada Women's Centre for Change, Penang.
Kandungan Prakata oleh YAB Tuan Chow Kon Yeow, Ketua Menteri Pulau Pinang Prakata oleh YB Puan Chong Eng, EXCO Pembangunan Sosial dan Hal Ehwal Bukan Islam 1.0 Pengenalan 2.0 Apa Itu Keganasan Rumah Tangga? 3.0 Apakah Jenis Keganasan Rumah Tangga? 4.0 Mengapa Keganasan Rumah Tangga Berlaku? 5.0 Bagaimana Keganasan Rumah Tangga Berlaku? Kitaran Keganasan Memutuskan Kitaran Keganasan 6.0 Mengenal Pasti Mangsa Keganasan Rumah Tangga 7.0 Membantu Mangsa Keganasan Rumah Tangga Apa Yang Anda Boleh Lakukan Apa Yang Tidak Boleh Dilakukan Bercakap Dengan Mangsa Keganasan Rumah Tangga Dan Membantunya 8.0 Mendapatkan Bantuan Untuk Mangsa Keganasan Rumah Tangga Akta Keganasan Rumah Tangga 1994 Mendapatkan Bantuan Daripada Agensi Polis Jabatan Kebajikan Masyarakat Hospital Kerajaan Jabatan Agama Islam Badan Bukan Kerajaan (NGO) Bantuan Guaman 9.0 Senarai Agensi di Pulau Pinang 2 3 4 6 7 8 10 12 13 15 18 20 22 23 24 27 29 30 30 31 32
PraKata Oleh YAB Tuan Chow Kon Yeow, Ketua Menteri Pulau Pinang Kerajaan Negeri Pulau Pinang mengakui kepentingan keluarga sebagai unit asas dalam masyarakat kita. Ikatan kekeluargaan yang utuh dapat melahirkan generasi masa hadapan dan seterusnya, mewujudkan komuniti yang kuat secara keseluruhannya. Malangnya, terdapat lebih 5,000 kes keganasan rumah tangga dilaporkan setiap tahun di Malaysia, dan banyak lagi yang tidak dilaporkan. Ahli keluarga yang menjadi mangsa keganasan rumah tangga, terutamanya wanita dan kanak-kanak akan lebih menderita, baik secara mental mahupun fizikal. Lantaran itu, Kerajaan Negeri memainkan peranan penting untuk menangani isu berkaitan keganasan rumah tangga dan berharap ia dapat memberi kesedaran dalam membantu menghapuskan keganasan di rumah. Dasar Keluarga Selamat 2020 Kerajaan Negeri Pulau Pinang berkongsi penekanan dan matlamat kehidupan berkeluarga yang sama dengan rakyatnya seperti yang dinyatakan dalam Visi Penang2030. Kerajaan Negeri berharap agar semua keluarga mampu melaksanakan fungsi asas mereka kerana ia sangat penting demi kesejahteraan emosi dan keperluan fizikal individu dalam keluarga tersebut. Hal ini membantu pembentukan rumah tangga yang lebih kondusif di mana setiap ahli keluarga menikmati serta membina ikatan kekeluargaan yang positif melalui kasih sayang dan perhatian yang sewajarnya. Saya amat percaya bahawa sekiranya sesuatu perkara itu dilakukan dengan betul pada peringkat keluarga, ia akan memberi manfaat lebih besar terhadap pembangunan negara. Penjenamaan dan penstrukturan semula Portfolio Pembangunan Sosial dalam Majlis Mesyuarat Kerajaan Negeri akan terus memainkan peranan yang penting bagi membina dasar untuk keluarga agar dapat melaksanakan fungsi asasnya dan mencapai kesejahteraan semua. Dasar Keluarga Selamat 2020 pasti menjadi salah satu daripadanya. Marilah kita semua berusaha dalam mencapai cita-cita untuk menjadikan Pulau Pinang sebagai sebuah Negeri Hijau dan Pintar Berteraskan Keluarga Inspirasi Negara. 2
PraKata Oleh YB Puan Chong Eng, EXCO Pembangunan Sosial dan Hal Ehwal Bukan Islam Kerajaan Negeri Pulau Pinang telah mengambil suatu pendekatan terhadap peningkatan kes keganasan rumah tangga dalam tempoh Perintah Kawalan Pergerakan (PKP) dengan menubuhkan "Khidmat Sokongan Pertama" (First Support Points) melalui Dasar Keluarga Selamat Pulau Pinang yang julung kali diperkenalkan. Kumpulan bagi First Support Points ini adalah terdiri daripada agensi kerajaan negeri, pusat khidmat wakil rakyat negeri, organisasi keagamaan, pemimpin masyarakat dan organisasi bukan kerajaan berasaskan kemasyarakatan yang membantu memastikan mangsa keganasan rumah tangga selamat dan mempunyai akses perlindungan. Kami juga mengiktiraf dedikasi Pusat Kesedaran Wanita (WCC) dalam menyediakan sokongan kepada mangsa keganasan rumah tangga sejak tiga dekad yang lalu serta sumbangan mereka dalam memberi latihan First Support Points kepada golongan lelaki dan perempuan bagi mengendali mangsa-mangsa tersebut. Demi membendung keganasan rumah tangga, kita memerlukan usaha semua pihak dalam masyarakat dan saya percaya buku panduan ini merupakan langkah baik ke arah tujuan tersebut. Sangat penting untuk kita akui bahawa menangani mangsa keganasan rumah tangga bukan sahaja memerlukan ilmu pengetahuan mengenai keganasan tersebut tetapi juga sistem yang ada bagi membantu mangsa. Oleh itu, buku panduan ini memberikan maklumat berguna merangkumi komponen yang diperlukan oleh kumpulan khidmat sokongan First Support Points dalam menjalankan tanggungjawab mereka. Dasar Keluarga Selamat adalah bukti kesungguhan Kerajaan Negeri dalam membanteras keganasan dan menyediakan persekitaran yang selamat untuk rakyatnya, sejajar dengan Visi Penang2030. Dengan adanya dasar sebegini, ia juga mencerminkan iltizam Kerajaan Negeri untuk menjadikan Pulau Pinang sebagai sebuah negeri yang bebas keganasan dan selamat. 3
1.0 Pengenalan Keluarga adalah asas kepada mana-mana komuniti. Keluarga yang sihat dan selamat bukan sahaja penting untuk kesejahteraan ahli keluarga, tetapi juga untuk komuniti dan masyarakat umumnya. Oleh yang demikian, keganasan dalam keluarga bukan sahaja mengancam kesejahteraan keluarga tetapi juga mempunyai kesan negatif terhadap komuniti. Keganasan dalam keluarga adalah masalah global yang memberi kesan kepada berjuta-juta orang, terutamanya wanita dan kanak-kanak. Kesedaran dalam kalangan masyarakat semakin meningkat bahawa keganasan terhadap wanita, terutamanya keganasan rumah tangga, adalah isu kesihatan awam. Keganasan rumah tangga seringkali mengakibatkan kecederaan fizikal dan emosi, serta kematian. Di Malaysia, sejak empat tahun kebelakangan ini, secara purata, sebanyak 5,436 kes keganasan rumah tangga dilaporkan setiap tahun1. Namun, seperti yang diketahui umum, bagi setiap kes keganasan rumah tangga yang dilaporkan, masih banyak lagi yang tidak dilaporkan. 1 4
Kerajaan Negeri Pulau Pinang sedar akan kesukaran yang dihadapi oleh kebanyakan mangsa keganasan rumah tangga untuk mendapatkan bantuan dan perlindungan yang mereka perlukan daripada agensi-agensi yang berbeza. Ini termasuk mereka tidak tahu ke mana atau bagaimana untuk memohon bantuan dan ada kalanya mangsa terlalu segan atau takut untuk mendedahkan masalah keganasan rumah tangga mereka. Keprihatinan terhadap masalah ini telah mendorong Kerajaan Negeri Pulau Pinang untuk melancarkan Dasar Keluarga Selamat (SFP - Safe Family Policy) pada Julai 2020 dengan tujuan untuk meningkatkan bilangan kumpulan sokongan dan individu dalam komuniti yang boleh menyediakan bantuan segera kepada mangsa keganasan rumah tangga bagi memastikan mereka selamat dan mendapat perlindungan. Kumpulan ini, yang terdiri daripada pelbagai agensi kerajaan negeri serta kumpulan berasaskan komuniti dan agama, dinamakan sebagai "Khidmat Sokongan Pertama" (First Support Points), yang bertujuan untuk merapatkan jurang di antara mangsa keganasan rumah tangga dengan agensi yang ditubuhkan untuk membantu mereka. Sebagai sebahagian daripada projek SFP, buku panduan ini menyediakan First Support Points dengan pemahaman asas mengenai keganasan rumah tangga dan juga maklumat tentang bagaimana untuk membantu dan merujuk mangsa keganasan rumah tangga kepada agensi yang paling sesuai untuk membantu mereka. Buku panduan ini merangkumi topik-topik seperti berikut: apakah itu keganasan rumah tangga, jenis-jenis keganasan rumah tangga, mengapa keganasan rumah tangga berlaku, bagaimana keganasan rumah tangga berlaku, mengenal pasti mangsa keganasan rumah tangga, menyokong mangsa keganasan rumah tangga, mendapatkan bantuan untuk mangsa keganasan rumah tangga dan senarai agensi di Pulau Pinang. Buku panduan ini terdapat dalam empat bahasa: Bahasa Malaysia, Bahasa Inggeris, Bahasa Mandarin dan Bahasa Tamil. Salinan buku panduan ini boleh didapati di pejabat-pejabat WCC dan dalam talian di laman web WCC: books/ 5
2.0 aPa Itu Keganasan rumah tangga? Keganasan rumah tangga ialah satu perbuatan penderaan atau penderaan yang dilakukan secara berturutan oleh seorang ahli keluarga terhadap ahli keluarga yang lain. Di Malaysia, walaupun kebanyakan mangsa keganasan rumah tangga (sebanyak 75%) adalah wanita, terdapat juga lelaki yang menjadi mangsa keganasan rumah tangga2. Statistik daripada pihak polis menunjukkan bahawa hampir separuh daripada kes keganasan rumah tangga yang dilaporkan melibatkan penderaan daripada pasangan, kebanyakannya suami mendera isteri mereka. Manakala separuh lagi melibatkan ahli keluarga (lelaki atau wanita) yang didera oleh kebanyakannya ahli keluarga lelaki3. 2 Soalan Parlimen: Soalan 445: Rujukan 8748 (2016) 3 6
3.0 aPaKah JenIs Keganasan rumah tangga? Keganasan rumah tangga boleh berlaku melalui pelbagai cara, antaranya: Jenis Contoh Penderaan Memukul, menolak, menumbuk, menampar, menendang, fizikal melempar objek atau mencekik seseorang. Penderaan Menggunakan kata-kata kesat untuk mengaibkan atau emosi membuatkan seseorang itu berasa tidak bermaruah, secara terang-terangan atau melalui dalam talian atau aplikasi media sosial. Penderaan Menggunakan seks untuk mengawal atau mengaibkan seksual mangsa, termasuk mengugut mangsa untuk melakukan seks yang tidak selamat atau amalan seks yang mana mangsa tidak mahu terlibat. Pengasingan Mengawal pergerakan atau menghalang seseorang daripada melawat, berjumpa, atau bercakap dengan ahli keluarga atau kawan. Ugutan Mengugut untuk mencederakan, menculik atau mencederakan seseorang atau anak-anak atau haiwan peliharaan keluarga, atau mengugut akan membunuh diri. Penderaan Mengehadkan kebebasan atau jaminan kewangan ekonomi seseorang termasuklah menahan atau enggan memberi wang secukupnya untuk perbelanjaan rumah tangga, atau merampas pendapatan seseorang. Menghendap Mengganggu dan mengancam berulang kali, termasuk mengikut mangsa atau muncul di rumah atau di tempat kerja mangsa, membuat panggilan telefon yang mengganggu, meninggalkan pesanan suara atau menghantar mesej yang mengancam di media sosial, seperti melalui aplikasi WhatsApp. 7
4.0 mengaPa Keganasan rumah tangga BerlaKu? Keganasan rumah tangga bukanlah suatu perbuatan yang berlaku secara tiba- tiba. Ianya terjadi apabila seseorang itu memilih untuk mengawal dan menguasai seseorang yang lain dan ia merupakan suatu pilihan yang dibuat oleh seorang pendera. Ia adalah suatu kelakuan yang dipelajari. Sikap yang biasa terdapat dalam kalangan pendera termasuk4: Mereka	berasa	berhak	untuk	melakukan	sedemikian. Mereka	percaya	bahawa	mereka	patut	ada	kuasa	dan	mengawal	pasangan mereka. Mereka	percaya	boleh	terlepas	daripada	kelakuan	tersebut. Mereka	belajar	daripada	pengalaman	bahawa	dengan	mendera,	mereka	boleh mendapatkan apa yang dimahukan. Mereka	percaya	bahawa	kehidupan	mereka	mesti	diutamakan. 4 8
Malangnya, keganasan rumah tangga masih kekal disebabkan oleh persepsi masyarakat atau mitos. Sebagai contoh: Persepsi Masyarakat/Mitos Realiti/Fakta Suami mempunyai hak untuk lakukan apa yang mereka mahu dengan isteri mereka. Perkahwinan atau perhubungan intim tidak memberi seseorang itu hak untuk melakukan keganasan fizikal atau emosi terhadap seseorang yang lain. Isteri mesti tahu bagaimana untuk 'menjaga' suami. Berada dalam perkahwinan dan menyelesaikan permasalahan adalah tanggungjawab yang dikongsi bersama antara suami dan isteri. Tiada siapa pun patut campur tangan dalam urusan rumah tangga suami isteri. Keganasan rumah tangga adalah urusan masyarakat walaupun melibatkan suami isteri. Apa yang berlaku adalah salah isteri. Pendera bertanggungjawab ke atas keganasan yang dilakukan dan hanya pendera sahaja boleh mengubah kelakuannya. Mangsa boleh bila-bila masa berpisah daripada pendera. Kebanyakan mangsa kekal dalam hubungan tidak sihat demi anak-anak untuk memastikan keluarga mereka tidak berpecah-belah. Kebergantungan kewangan juga adalah punca utama mangsa terpaksa meneruskan perhubungan tersebut. Anak-anak memerlukan kedua-dua ibu bapa meskipun perhubungan itu ganas. Terdapat kesan jangka panjang yang akan menjejaskan anak-anak dalam keluarga yang kerap berlaku keganasan. Pendera yang ganas akan bersikap ganas dalam semua perhubungan mereka. Kebanyakan pendera nampak bertimbang rasa dan sopan di khalayak umum. Sikap dan persepsi masyarakat terhadap keganasan rumah tangga mesti diubah jika kita mahu menghentikan keganasan rumah tangga. 9
5.0 BagaImana Keganasan rumah tangga BerlaKu? Kitaran Keganasan Kitaran keganasan merupakan satu model yang dibentuk untuk menjelaskan kesukaran dan kewujudan penderaan dengan tingkah laku penyayang dalam sesuatu hubungan. Model ini dapat membantu mereka yang tidak pernah mengalami keganasan rumah tangga untuk memahami bahawa memutuskan kitaran keganasan jauh lebih rumit daripada "keluar" atau meninggalkan pendera5. Terdapat tiga fasa dalam kitaran keganasan: (1) Fasa Ketegangan, (2) Fasa Letupan/Keganasan Teruk, dan (3) Fasa Sesalan/Bulan Madu. Tanpa intervensi, tahap penderaan akan cenderung untuk meningkat dari masa ke semasa. Ketegangan S A F A 1 F 2 Letupan/ Keganasan Teruk KITARAn KEgAnASAn FASA 3 Sesalan/ Bulan Madu 5 Dipetik daripada Lenore Walker, The Battered Woman, 1979 10
Fasa 1: Ketegangan Dalam fasa ini, penderaan dalam bentuk yang kurang parah berlaku. Mangsa selalunya dapat merasakan ketegangan yang berlaku dan cuba untuk "berbaik" dengan pendera bagi mengelakkan berlakunya penderaan. Mangsa akan mengurangkan kejadian-kejadian kecil dan juga menyalahkan diri sendiri atas kelakuan pendera. Mangsa juga mungkin tidak mengakui bahawa ketegangan itu boleh berubah kepada keganasan walaupun keadaan seperti itu pernah berlaku. Fasa 2: Letupan/Keganasan Teruk Kemarahan pendera meningkat secara mendadak. Kecederaan parah boleh berlaku akibat daripada keganasan tersebut. Mangsa selalunya rasa terkejut dan tidak percaya bahawa kejadian itu telah berlaku. Biasanya, mangsa dan pendera percaya kepada mitos bahawa pendera tidak dapat mengawal kemarahannya. Biasanya, mangsa hanya akan mendapatkan bantuan atau membuat aduan rasmi kepada pihak polis atau pegawai kebajikan masyarakat ketika fasa ini. 11
Fasa 3: Sesalan/Bulan Madu Pendera menyesal dan berjanji akan berubah. Pendera boleh menjadi seorang yang penyayang dan memberi hadiah sebagai salah satu cara untuk memohon maaf. Pendera cuba merasionalkan kejadian ganas yang berlaku dan menyalahkan mangsa sebagai penyebab penderaan. Pendera membuatkan mangsa rasa bersalah dan kasihan terhadapnya. Mangsa percaya bahawa pendera akan berubah. Tingkah laku pendera yang berubah buat sementara waktu, menguatkan mangsa untuk meneruskan perhubungan tersebut. Seringkali terjadi, mangsa ingin menarik balik aduan atau laporan polis ketika fasa ini. Perlu diambil perhatian bahawa kitaran keganasan tidak semestinya wujud dalam semua perhubungan yang ganas. Di samping itu juga, ketiga-tiga fasa tersebut mungkin berbeza dari segi tahap keparahan dan juga jangka masa untuk setiap fasa. Memutuskan Kitaran Keganasan Langkah yang paling sukar untuk mangsa keganasan rumah tangga ialah memutuskan kitaran keganasan. Untuk memutuskan kitaran keganasan, seseorang mangsa itu perlu menerima kenyataan bahawa dengan meneruskan perhubungan tersebut, keganasan akan menjadi satu kelaziman yang boleh membahayakan diri dan anak-anaknya. Mangsa perlu percaya bahawa hidup tanpa keganasan adalah lebih baik untuk diri dan anak-anaknya. Mangsa memerlukan sokongan dari segi emosi dan kewangan. Jika pendera berniat untuk memutuskan kitaran keganasan, maka dia sendiri harus membuat keputusan untuk mengubah kelakuannya. Ini termasuklah menukar sikapnya terhadap mangsa, menangani kemarahan, meningkatkan kemahiran komunikasi (misalnya mendengar dan bercakap) dan tidak bergantung kepada paksaan atau keganasan dalam perhubungannya. 12
6.0 mengenal PastI mangsa Keganasan rumah tangga Sesiapa sahaja boleh menjadi mangsa keganasan rumah tangga. Walaubagaimanapun, kebanyakan mangsa tidak melaporkan keganasan rumah tangga mahupun berbincang secara terbuka tentang permasalahan yang berlaku dalam rumah tangga mereka. Mereka juga mungkin menafikan yang mereka mengalami keganasan rumah tangga. Sememangnya bukan mudah untuk mengenal pasti mangsa keganasan rumah tangga sekiranya mereka tidak mendedahkan kejadian atau permasalahan yang berlaku terhadap diri mereka. Namun, terdapat beberapa tanda yang seseorang itu adalah mangsa keganasan rumah tangga. Ini termasuk: Kecederaan fizikal seperti luka yang jelas pada lengan, kaki atau muka, Tanda-tanda tekanan emosi yang membimbangkan seperti ketakutan atau gelisah, kemurungan atau mempunyai kecenderungan untuk bunuh diri, kurang keyakinan diri, sukar untuk menumpukan perhatian atau mengalami sakit kepala, dan Tanda-tanda tingkah laku termasuk mangsa takut kepada pendera, mangsa memberi alasan atau mengelak apabila ditanya tentang kecederaan pada dirinya. Semasa mendapatkan rawatan untuk kecederaan yang dialami, mangsa ditemani oleh pendera yang biasanya tidak mahu meninggalkan mangsa sendirian. 13
Sesetengah mangsa mungkin akan bertanya tentang cara orang lain mengendalikan pertengkaran dalam rumah, tetapi menafikan bahawa perkara yang sama sedang berlaku dalam rumah tangga mereka sendiri. Ada juga mangsa yang mungkin bertanya cara untuk mendapatkan bantuan dan sokongan 'untuk rakan mereka' yang mengalami keganasan di rumah. Kadang kala anak-anak yang menyaksikan keganasan di rumah adalah pihak yang akan mendedahkan situasi keganasan rumah tangga. Mereka yang bekerja dengan kanak-kanak perlu peka kepada sebarang kelakuan yang menunjukkan tanda-tanda keganasan rumah tangga yang berlaku di rumah. Ini termasuk kelakuan agresif, kegelisahan, kemurungan, atau mengasingkan diri. Anda perlu prihatin dan peka tentang cara untuk mendekati seseorang yang mungkin seorang mangsa keganasan rumah tangga. 14
7.0 memBantu mangsa Keganasan rumah tangga Apabila berurusan dengan mangsa keganasan rumah tangga, adalah penting untuk mempercayai mangsa, meyakinkan mereka dan menjelaskan kepada mereka tentang pilihan-pilihan yang ada untuk mereka. Apa Yang Anda Boleh Lakukan Cari	ruang	yang	senyap	dan	sesuai	supaya mangsa boleh bercakap dengan anda secara bersendirian. Mendedahkan keganasan rumah tangga adalah sesuatu perkara yang sukar bagi ramai mangsa. Mereka mungkin berasa segan sekiranya orang lain mengetahui tentang hal tersebut. Oleh yang demikian, apabila seseorang datang kepada anda untuk mendapatkan bantuan, anda perlu memberi jaminan kepadanya yang kerahsiaan maklumat akan dipelihara dan dia tidak perlu risau sekiranya ada yang mendengar perbualan tersebut. Pastikan	mangsa	selamat. Periksa keadaan sekeliling. Jika mangsa keganasan rumah tangga dikejar atau diikuti oleh seseorang apabila dia datang kepada anda untuk bantuan, anda perlu terus membawanya ke balai polis demi keselamatannya. Mangsa tidak dapat bercakap atau berfikir dengan baik sekiranya berada dalam ketakutan. Percayakan	mangsa	dan	beri	sokongan.	Yakinkan	mangsa	bahawa	apa yang berlaku bukan salah mereka. Apabila mangsa berasa yang dia tidak dipercayai, dia tidak akan mendedahkan kejadian yang berlaku dan peluang anda untuk membantunya dan mungkin juga anak-anaknya, akan hilang. Ada kalanya mangsa mungkin menyalahkan diri sendiri. Anda perlu mengingatkan mereka bahawa tiada siapa yang layak didera dan tiada sebab untuk keganasan berlaku dalam rumah tangga. 15
Kenal	pasti	perancangan	mangsa	dan	pertimbangkan	jika	anda	boleh membantu mangsa mencapainya. Kadang kala mangsa mungkin hanya mahukan seseorang untuk mendengar keluhannya atau mahu mengambil tindakan bagi menghentikan keganasan yang dihadapi. Ini termasuk mendapatkan seseorang untuk bercakap kepada pendera atau membuat laporan polis. Ingat, jangan paksa mangsa untuk melakukan sesuatu yang dia tidak rela lakukan. Hormati	keperluan	mangsa	untuk	kerahsiaan. Kebanyakan mangsa keganasan rumah tangga berasa malu dan segan kerana menjadi seorang mangsa keganasan rumah tangga. Ada mangsa yang merasakan diri mereka akan dipersalahkan kerana keganasan itu. Anda perlu menghormati kepercayaan yang telah diberikan oleh mangsa dan menjaga kerahsiaan tersebut dengan tidak berkongsi cerita atau butirannya dengan sesiapa pun. Ini juga akan membantu melindunginya daripada tindak balas daripada pendera atau orang ramai/komuniti. Berikan	maklumat	tentang	tempat,	dan	cara	mendapatkan	bantuan serta khidmat setempat yang boleh diperolehi. Sekiranya anda memberitahu mangsa untuk membuat laporan polis, pastikan mangsa mengetahui lokasi balai polis, cara untuk pergi ke sana dan cara membuat laporan polis. Sebarang maklumat dan bantuan yang diberikan haruslah praktikal. Ambil	tahu	tentang	latar	belakang	mangsa;	masalah	mungkin	bercampur aduk dengan soal etnik, bahasa dan batasan budaya atau status kewarganegaraan mangsa. Akta Keganasan Rumah Tangga 1994 terpakai untuk semua orang tanpa mengira kewarganegaraan, etnik atau status imigresen. Anda perlu peka terhadap latar belakang seseorang. Jika seseorang individu tidak fasih dalam bahasa yang anda gunakan, cuba dapatkan seorang jurubahasa. Ingat, bercakap dengan nada kuat tidak akan meningkatkan pemahaman seseorang terhadap sesuatu bahasa itu. 16
Peka	kepada	keperluan	mangsa	dan	bincangkan	sebarang	kesukaran yang dihadapinya untuk bertemu agensi khidmat masyarakat. Anda perlu ambil tahu keperluan mangsa atau ketakutan yang dirasainya. Sebagai contoh, mangsa mungkin tidak fasih dalam sesuatu bahasa atau dia mungkin risau tentang status imigresen atau dia mungkin malu untuk memberitahu orang lain berkenaan keadaannya atau dia segan untuk kembali kepada agensi dengan aduan yang sama dan sebagainya. Cuba tangani ketakutan dan perasaan yang mangsa lalui dengan sebaik mungkin. Tawarkan	bantuan	untuk	menemani	mangsa	ke	balai	polis,	jika	perlu. Tidak ramai orang yang rasa yakin untuk pergi ke balai polis. Seorang mangsa keganasan rumah tangga mungkin takut untuk pergi sendirian dan mungkin tidak tahu apa yang perlu dilakukan. Dia juga mungkin tidak mempunyai kenderaan sendiri. Dengan menawarkan untuk menemani mangsa, secara tidak langsung anda akan memberikan sokongan kepadanya. Jika	mangsa	memerlukan	bantuan	perubatan,	bawa	dia	terus	ke	Jabatan Kecemasan	dan	Trauma	di	mana-mana	hospital	kerajaan. Sekiranya anda berasa mangsa cedera dan memerlukan bantuan perubatan, mangsa mesti dibawa ke hospital untuk rawatan kesihatan. Di samping itu, sebarang bukti fizikal penderaan perlu direkod sebaik mungkin kerana ia akan membantu siasatan polis dan proses di mahkamah jika dakwaan dibuat terhadap pendera. Pastikan	keselamatan	mangsa	di	rumah,	jika	anda	perlu menghubunginya di situ. Kadang kala anda perlu membuat lawatan susulan ke rumah mangsa untuk perkara berkaitan bantuan seperti sumbangan makanan atau maklumat berkaitan tempat perlindungan sementara. Penting untuk anda mempunyai cara untuk menghubunginya secara terus dan tidak menyampaikan maklumat kepada pendera secara tidak sengaja. 17
Apa Yang Tidak Boleh Dilakukan Kadang kala walaupun dengan niat yang baik, orang yang ingin membantu mangsa keganasan rumah tangga mungkin mengatakan atau melakukan sesuatu yang boleh menyebabkan keadaan mangsa menjadi lebih bahaya. Ini mungkin kerana orang yang ingin memberi bantuan tidak memahami maksud keganasan rumah tangga, isu kawalan pendera ke atas mangsa atau apa-apa yang dialami oleh mangsa. Berikut adalah beberapa perkara yang anda TIDAK boleh dilakukan semasa membantu mangsa keganasan rumah tangga. JANGAN	menyalahkan	mangsa. Soalan seperti, "Apa yang telah kamu lakukan?" meletakkan kesalahan keganasan pada mangsa. Keganasan rumah tangga ialah penyalahgunaan kuasa dalam hubungan. Pelaku adalah orang yang bertanggungjawab atas keganasan terhadap mangsa. Perlu diingatkan bahawa mangsa datang kepada anda untuk bantuan. Menyalahkan mangsa dengan berkata, "Mengapa kamu cakap begitu? Patutlah dia naik marah!" akan menyebabkan mangsa bertukar fikiran dan anda akan hilang peluang untuk membantu mangsa untuk menghentikan keganasan dalam keluarganya. JANGAN	meremehkan	keganasan	yang	berlaku	atau	mencadangkan kepada mangsa untuk memaafkan pendera atau bersabar dan cuba lagi. Keganasan rumah tangga adalah isu yang serius. Ia bukan sahaja menyebabkan kemudaratan fizikal dan emosi kepada seseorang, tetapi juga, dalam kes yang teruk, ia boleh menyebabkan kematian. Apabila keganasan rumah tangga bermula, ia akan terus meningkat sekiranya tindakan tidak diambil. Oleh yang demikian, adalah penting untuk mengenal pasti tanda-tanda awal keganasan rumah tangga dan mengambil tindakan untuk menghentikannya. JANGAN	membuat	sebarang	keputusan	untuk	mangsa	atau mengharapkan mangsa untuk membuat keputusan dengan segera. Mangsa yang mencari bantuan mungkin dalam keadaan keliru atau ketakutan atau tertekan. Pastikan yang anda tidak membuat sebarang keputusan bagi pihaknya atau memaksanya untuk membuat keputusan dengan segera. Sentiasa beri mangsa pilihan yang boleh diambil dan kesan-kesan daripada pilihannya. Keputusan untuk memutuskan kitaran keganasan harus dibuat oleh mangsa sendiri. Berikan mangsa masa dan ruang untuk membuat keputusan. 18
JANGAN	cadangkan	pertemuan	bersama	antara	mangsa	dan	penderanya. Keganasan rumah tangga adalah penyalahgunaan kuasa dalam hubungan apabila seseorang itu cuba untuk mengawal mangsanya. Usaha untuk menemukan pendera dengan mangsa boleh menyebabkan mangsa berasa lebih takut. Mangsa mungkin tidak akan bercerita tentang kejadian kerana takut akan pembalasan pendera di rumah. Sekiranya mangsa meminta untuk mengadakan pertemuan dengan pendera, anda perlu merujuk mereka kepada kaunselor terlatih. Jika	mangsa	telah meninggalkan rumahnya, JANGAN	maklumkan	lokasi	baharu mangsa kepada sesiapa tanpa kebenaran mangsa. Mangsa selalunya hanya akan tinggalkan rumah kerana takut akan keselamatan dirinya sendiri. Lokasi baharunya mesti dirahsiakan bagi melindunginya daripada sebarang gangguan dari pendera, rakan-rakan atau keluarganya. Perlu diingat bahawa keganasan rumah tangga yang teruk boleh membawa kematian mangsa. JANGAN	cuba	untuk	berhadapan	dengan	pendera	kerana	ini	mungkin akan memudaratkan lagi keadaan. Terdapat situasi di mana pendera mungkin menuduh anda memecah belahkan keluarganya, atau datang mencari isterinya dan mahu maklumat di mana isterinya berada. Dalam situasi ini, anda perlu bertenang dan jangan bertengkar dengannya. Jemput pendera untuk duduk dan dengar cerita daripada pihaknya pula. Anda perlu berhati-hati supaya tidak mendedahkan sebarang maklumat yang mangsa telah berikan kepada anda. Sekiranya anda berasa terancam dalam apa-apa cara sekali pun, buat laporan polis dengan segera. 19
JANGAN	cuba	menasihatkan	mangsa	atau	pendera	jika	anda	bukan seorang pakar kaunselor terlatih. Peranan anda sebagai seorang First Support Point ialah memberi sokongan dan pertolongan kepada mangsa keganasan rumah tangga untuk mendapatkan bantuan daripada agensi yang berkaitan. Sila rujuk mangsa atau pendera kepada agensi atau badan bukan kerajaan (NGO) yang mempunyai kakitangan terlatih sekiranya anda tidak mempunyai pengalaman dan kemahiran dalam mengendalikan kes-kes atau situasi keganasan rumah tangga. Memberi maklumat yang salah boleh menyebabkan mangsa berada dalam keadaan yang lebih bahaya. Bercakap Dengan Mangsa Keganasan Rumah Tangga Dan Membantunya Memperkenalkan diri •	Hello,	nama	saya	XXXX.	Sila	duduk. Bagaimana	boleh	saya	bantu	anda?	Boleh	anda	beritahu	saya	jika	anda	ada masalah? Bagaimana	boleh	saya	gelar	anda?	Apa	boleh	saya	panggil	anda? Saya	nak	beritahu	yang	apa	sahaja	yang	anda	beritahu	saya	akan	dirahsiakan. Mengenali kes •	Bolehkah	anda	beritahu	saya	lebih	lagi	tentang	keadaan	anda	supaya	saya boleh bantu dengan lebih baik?
Jadi	apa	yang	anda	beritahu	ialah	"........" Daripada	apa	yang	anda	dah	cakap	tadi,	saya	faham	bahawa	"......." Menilai keadaan •	Anda	cedera	ke?	Boleh	beritahu	saya	lagi	macam	mana	anda	boleh	cedera macam itu? Anda dah jumpa doktor? Anda	nampak	gementar.	Boleh	anda	beritahu	saya	apa	yang	menakutkan anda? Anda	takut	nak	balik	rumah	ke?	Boleh	anda	beritahu	saya	sebab	apa? Adakah	anda	mempunyai	tempat	untuk	tinggal	beberapa	hari? Bolehkah	keluarga	anda	bantu	anda? 20
Mengambil tahu apa yang mangsa mahu lakukan •	Boleh	beritahu	saya	apa	yang	anda	nak	buat? Anda	nak	bincang	tindakan	yang	mungkin	boleh	diambil?
Ini	ada	beberapa	pilihan	yang	anda	boleh	pertimbangkan.	Mungkin	anda boleh	buat	laporan	kepada	.......	Dan	ini	adalah	perkara	yang	mungkin	akan	jadi sekiranya anda ambil tindakan seperti itu. Mententeramkan dan memberi sokongan kepada mangsa •	Saya	boleh	nampak	yang	anda	sangat sedih. Mesti ia menakutkan untuk anda. Kena	maki	macam	itu	memang	amat menyakitkan.
Ia	boleh	jadi	mengelirukan	untuk	buat keputusan bila anda kena pertimbangkan banyak benda. Ya,	tindakan	anda	untuk	hentikan keganasan itu adalah tepat. Ya,	keganasan	rumah	tangga	memang menyalahi undang-undang. Tak	ada	seorang	pun	yang	patut	dipukul. Terima	kasih	kerana	sudi	berkongsi	cerita anda dengan saya. Saya ada sini untuk anda. Membuat	rujukan	kepada	sesuatu	agensi •	Saya	rasa	anda	perlukan	bantuan	daripada	XXXX.	Ini	nombor	yang	boleh dihubungi. Boleh anda hubungi mereka atau pergi jumpa mereka sendiri? Anda perlukan bantuan ke untuk pergi ke sana? Anda	ada	ahli	keluarga	atau	kawan	yang	boleh	temankan	anda	pergi	ke	XXXX? Anda	mahu	tak	kalau	saya	temankan	anda	ke	XXXX? Kalau	anda	izinkan,	saya	boleh	hubungi	XXXX	untuk	bantu	anda. 21
8.0 mendaPatKan Bantuan untuK mangsa Keganasan rumah tangga Akta Keganasan Rumah Tangga 1994 (AKRT) Pada tahun 1994, kerajaan Malaysia mengisytiharkan keganasan rumah tangga sebagai isu awam yang serius dan menggubal Akta Keganasan Rumah Tangga 1994 (AKRT). Di bawah AKRT, mangsa keganasan rumah tangga boleh mendapatkan perlindungan daripada terus didera oleh pendera. AKRT meliputi ahli keluarga terdekat termasuklah pasangan, bekas pasangan, pasangan de facto, anak-anak (termasuk anak angkat), orang dewasa dengan kelainan upaya fizikal atau mental, dan lain-lain orang yang dianggap sebahagian daripada keluarga tersebut. Lebih penting lagi, AKRT terpakai untuk semua orang, Islam dan bukan Islam, warganegara mahupun bukan warganegara. AKRT dibaca bersama dengan Kanun Keseksaan untuk pertuduhan yang dikenakan terhadap pendera. Sila rujuk jadual di bawah untuk contoh-contoh pertuduhan. Banyak yang telah disabitkan terhadap pesalah keganasan rumah tangga. Seksyen Istilah Undang-Undang Hukuman 321 & 323 Dengan sengaja menyebabkan cedera Penjara maksimum 1 tahun / denda RM2,000 atau kedua- duanya 324 Dengan sengaja menyebabkan kecederaan dengan menggunakan senjata atau lain- lain benda yang berbahaya Penjara maksimum 10 tahun / denda / sebatan / mana-mana dua daripada yang di atas 322 & 325 Dengan sengaja menyebabkan cedera parah Penjara maksimum 7 tahun dan denda 326 Dengan sengaja menyebabkan kecederaan parah dengan menggunakan senjata atau lain-lain benda yang berbahaya Penjara maksimum 20 tahun dan denda / sebatan 326A Menyebabkan kecederaan kepada pasangan, bekas suami atau isteri, kanak- kanak atau ahli keluarga yang lain Dua kali ganda tempoh maksimum pemenjaraan Untuk maklumat lanjut, sila rujuk in-malaysia/ 22
Mendapatkan Bantuan Daripada Agensi Mendapatkan bantuan dan memberi perlindungan dan sokongan untuk mangsa keganasan rumah tangga memerlukan kerjasama beberapa agensi kerajaan (contohnya polis, Jabatan Kebajikan Masyarakat dan hospital) dan beberapa badan bukan kerajaan (NGO). Adalah penting untuk mengingati bahawa keganasan rumah tangga bukanlah isu agensi tunggal. HOSPITAL KERAJAAN JABATAN KEBAJIKAN MASYARAKAT POLIS NGOs Sekiranya seorang mangsa keganasan rumah tangga datang kepada anda untuk pertolongan, anda boleh membantunya dan mengubah hidupnya dengan membawanya kepada agensi yang mempunyai kakitangan terlatih untuk menangani kes-kes keganasan rumah tangga. Lebih penting sekali, apabila membantunya, anda perlu dapat menilai jenis bantuan yang diperlukan oleh mangsa. Jika anda tidak pasti, hubungi Pusat Kesedaran Wanita (WCC) untuk mendapatkan nasihat. Mangsa keganasan rumah tangga juga boleh terus pergi ke mana-mana agensi atau NGO tersebut untuk mendapatkan bantuan. Setiap agensi mempunyai protokol bagi mengendalikan masalah keganasan rumah tangga. 23
Polis Adalah penting untuk membantu menghentikan keganasan yang dialami mangsa. Untuk ini, mangsa akan memerlukan bantuan daripada pihak polis dan Jabatan Kebajikan Masyarakat. Walaupun mangsa mungkin mahu keganasan itu dihentikan, dia mungkin tidak bersedia untuk membuat laporan rasmi kepada polis mahupun tindakan polis diambil terhadap penderanya. Namun, mangsa perlu dimaklumkan bahawa jika dia mahukan perlindungan daripada penderanya, dia mempunyai pilihan untuk membuat laporan polis dan mendapatkan perintah perlindungan interim terhadap pendera, atau dia boleh memohon untuk perintah perlindungan kecemasan daripada Jabatan Kebajikan Masyarakat (Rujuk mukasurat 26 & 27). Membuat laporan polis •	Mangsa	boleh	pergi	ke	mana-mana	balai	polis	dan	buat	laporan	polis. Dalam	laporan	polis,	mangsa	perlu	jelaskan	secara	bertulis	bagaimana	pelaku telah menderanya. Terangkan kejadian itu dengan jelas, masukkan tarikh dan masa penderaan: ▪ Bila: Bila ia berlaku? Nyatakan tarikh dan masa kejadian. ▪ Mana: Di manakah ia berlaku - lokasi? ▪ Apa: Apakah kejadian itu? ▪ Siapa: Siapa yang terlibat dan siapakah pendera itu? ▪ Bagaimana: Bagaimanakah ia berlaku? ▪ Kesan: Apakah kesannya terhadap mangsa selepas kejadian? Lebam, cedera, dll. ▪ Kenapa: Kenapa laporan dibuat? Untuk perlindungan terhadap pendera, untuk tindakan polis, dll. 24
Bagi menjimatkan masa, mangsa boleh COnTOH LAPORAn POLIS menulis atau menaip dan mencetak laporan terperinci sebelum ke balai polis. Hanya Bahasa Malaysia atau Bahasa Inggeris yang diterima untuk laporan polis. Jika mangsa tidak boleh bercakap atau menulis dalam mana-mana satu bahasa tersebut, dia boleh membawa seseorang yang boleh membantu dalam terjemahan. Pada _________________ (tarikh dan masa), semasa saya berada di ______________________ (alamat/lokasi), suami saya, ______________________ (nama dan KP) telah menendang dan memukul saya dengan tangannya. Akibat dari kejadian itu, saya luka di tangan kanan, kedua-dua kaki dan kepala saya juga bengkak. Kaunter	aduan	polis	akan	mencetak sesalinan laporan polis untuk mangsa. Saya membuat laporan ini untuk perlindungan saya dan saya takut untuk pulang. Pegawai	Polis	bertugas	di	kaunter aduan kemudian akan merujuk mangsa kepada Pegawai Penyiasat atau Investigating Officer (IO) dalam Bahagian Siasatan Seksual, Wanita, dan Kanak-kanak (D11) dari Balai Polis Daerah di tempat mangsa membuat laporan.
IO	akan	menemu	bual	mangsa	untuk	mendapatkan	butiran	terperinci	kejadian. Ini dipanggil sebagai kenyataan polis yang akan digunakan untuk siasatan kes.
IO	akan	memanggil	pendera	(suspek	yang	disyaki)	untuk	siasatan	dan	rakaman kenyataan.
IO	kemudian	akan	menyerahkan	kertas	siasatan	kepada	Pejabat	Pendakwaan Negeri yang akan memutuskan sama ada untuk menuduh atau tidak menuduh suspek untuk jenayah yang dilaporkan. Dalam	keadaan	di	mana	mangsa	tidak	mahu	membuat	laporan	polis,	cuba galakkannya untuk membuat laporan pengiring atau cover report pula. Cover report sama seperti laporan polis KECUALI di akhir laporan di mana mangsa akan menyatakan bahawa tujuan laporan tersebut adalah untuk rekod sahaja dan dia tidak mahu tindakan diambil terhadap pelaku tersebut. Laporan sebegini akan mendokumen kejadian keganasan rumah tangga tetapi tidak akan melibatkan proses siasatan. 25
Memohon Perintah Perlindungan Interim (IPO) Perintah Perlindungan Interim (IPO - Interim Protection Order) ialah satu peruntukan penting dalam AKRT. IPO memberi perlindungan perundangan sementara untuk mangsa, anak-anaknya dan saudara maranya. IPO adalah perintah mahkamah untuk hentikan suami, ibu bapa atau saudara yang mendera daripada meneruskan kelakuan ganas terhadap mangsa. IPO adalah sementara dan sah selagi siasatan dijalankan oleh polis. IPO selalunya digunapakai sebagai penghalang yang kuat terhadap keganasan berterusan.
Jika	mangsa	risau	akan	keselamatan	dirinya	atau	anak-anaknya,	atau menghadapi keganasan berterusan daripada pendera, dia mesti maklumkan kepada IO yang dia mahu mendapatkan IPO. Dia juga boleh meminta supaya IPO tersebut menyertakan anak-anaknya atau ahli keluarga yang lain yang juga risau akan keselamatan mereka.
Jika	IO	berpendapat	yang	mangsa	patut	mendapat	IPO,	IO	tersebut	akan menyerahkan kepada mangsa satu surat rujukan yang mengesahkan bahawa kes tersebut adalah di bawah siasatan polis. Mangsa kemudiannya perlu membawa surat rujukan tersebut ke Jabatan Kebajikan Masyarakat bersama dengan kad pengenalannya, kad pengenalan/surat beranak anak-anak, dan laporan perubatan kerajaan (jika ada). Pihak Jabatan Kebajikan Masyarakat kemudiannya akan membantu mangsa memohon IPO di Mahkamah Majistret. Sesalinan IPO akan diberi kepada mangsa (rujuk bahagian di bawah Jabatan Kebajikan Masyarakat di muka surat 27). Sekiranya	mangsa	mahu	mengambil	barang	miliknya,	tetapi	terlalu	takut untuk kembali ke rumahnya, dia boleh membuat permintaan kepada IO supaya ditemani oleh seorang pegawai polis untuk pergi mengambil barang- barangnya. Apabila IPO dikeluarkan oleh Mahkamah Majistret, polis akan menyerahkan IPO tersebut kepada pendera dalam tempoh 7 hari. 26
Memohon Perintah Perlindungan (PO) Apabila siasatan polis selesai, IPO tidak lagi boleh diguna pakai. Jika pelaku dituduh di mahkamah dengan kesalahan keganasan rumah tangga, mahkamah boleh mengeluarkan Perintah Perlindungan (PO - Protection Order) untuk perlindungan mangsa. Mangsa perlu membuat permintaan tersebut kepada IO dan Timbalan Pendakwa Raya (TPR). Syarat atau peruntukan tambahan boleh dimasukkan dalam PO, seperti menghalang pendera daripada memasuki rumah mangsa atau tempat kerjanya, atau menjaga jarak sekurang-kurangnya 50 meter daripada mangsa. PO boleh memberi perlindungan sepenuhnya kepada mangsa sehingga setahun. Jika PO dilanggar, mangsa patut membuat laporan kepada polis dengan segera. Jabatan Kebajikan Masyarakat Jabatan Kebajikan Masyarakat boleh membantu mangsa keganasan rumah tangga melalui beberapa cara. Sekiranya mangsa membuat aduan dengan Jabatan Kebajikan Masyarakat, mereka akan: memberikannya	kaunseling, menggalakkannya	untuk	membuat	laporan	polis, menggalakkannya	untuk	dapatkan	pemeriksaan	perubatan	di	Pusat	Krisis Bersepadu (OSCC - One Stop Crisis Centre) di hospital kerajaan jika perlu, membantunya	dengan	permohonan	IPO, membantunya	dengan	permohonan	PO	jika	pendera	dituduh, mengeluarkan	Perintah	Perlindungan	Kecemasan	(EPO	-	Emergency Protection Order), menyediakan	tempat	perlindungan	sementara	jika	perlu, menyediakan	bantuan	kewangan	jika	perlu,	dan/atau merujuknya	ke	agensi	yang	berkaitan	untuk	tujuan	tertentu. 27
Bantuan dengan permohonan Perintah Perlindungan Interim (IPO) 1. Dengan surat rujukan untuk IPO daripada polis, Pegawai Kebajikan Masyarakat akan membantu mangsa keganasan rumah tangga memohon IPO di Mahkamah Majistret. 2. Pegawai Kebajikan Masyarakat akan membuat temu janji untuk ke Mahkamah Majistret bersama dengan mangsa untuk memohon IPO. 3. Di Mahkamah Majistret, mangsa akan ditemu bual oleh majistret tentang kesnya. 4. Sekiranya pihak Mahkamah Majistret berpuas hati bahawa mangsa memang memerlukan IPO, majistret akan mengeluarkan IPO kepada mangsa. Setiap agensi yang terlibat, seperti Jabatan Kebajikan Masyarakat dan polis, juga akan menerima satu salinan IPO, dan polis akan serahkan sesalinan IPO kepada pendera. 5. Jika pendera terus mengganggu mangsa, mangsa boleh membuat satu lagi laporan polis dan meminta IO untuk mengambil tindakan selanjutnya. Jika IPO masih sah, maka tindakan boleh diambil terhadap pendera kerana melanggar IPO atau ingkar perintah Mahkamah. Pengeluaran Perintah Perlindungan Kecemasan (EPO) 1. Jika mangsa memerlukan perlindungan dengan segera, dia perlu maklumkan kepada Jabatan Kebajikan Masyarakat yang terdekat. 2. Pegawai Kebajikan Masyarakat yang diberi kuasa akan menemu bual mangsa, mengisikan borang yang berkaitan untuk mangsa, dan mengeluarkan Perintah Perlindungan Kecemasan (EPO - Emergency Protection Order) kepada mangsa. Laporan polis tidak diperlukan dalam permohonan EPO. 3. Setiap EPO akan sah untuk 7 hari sahaja dan tidak boleh diperbaharui. Mangsa boleh buat keputusan untuk tindakan seterusnya dalam tempoh 7 hari tersebut. Fungsi EPO adalah sama seperti IPO dan PO, dan jika dilanggar pendera boleh dihukum. Untuk maklumat lanjut tentang EPO sila rujuk 28
Hospital Kerajaan 1. Jika mangsa cedera, dia perlu dibawa ke Jabatan Kecemasan & Trauma hospital kerajaan terdekat untuk rawatan perubatan. Mangsa akan dirawat dalam bilik persendirian dipanggil Pusat Krisis Bersepadu (OSCC - One Stop Crisis Centre)*. 2. Jika terdapat kaunter atau pondok polis, mangsa perlu memaklumkan kepada pegawai polis yang dia adalah mangsa keganasan rumah tangga yang mendapatkan rawatan perubatan. Polis akan memberikan mangsa Borang 59 untuk doktor catatkan kecederaan yang dialami oleh mangsa. 3. Pihak hospital akan menyediakan laporan perubatan, iaitu dokumen rasmi untuk kecederaan yang dialami. Ia adalah rekod perubatan yang boleh digunakan sebagai bukti dalam mahkamah sekiranya kes tersebut dibawa ke mahkamah. OSCC disediakan di semua hospital kerajaan di seluruh negara. Di Pulau Pinang terdapat enam OSCC di hospital besar dan daerah. Apabila mangsa pergi ke OSCC, dia boleh mendapatkan bantuan daripada polis, Jabatan Kebajikan Masyarakat dan Pusat Kesedaran Wanita (WCC) yang bekerjasama dengan hospital-hospital di Pulau Pinang. 29
Jabatan Agama Islam AKRT terpakai untuk semua orang, termasuk Islam dan bukan Islam. Apabila mangsa keganasan rumah tangga beragama Islam terpaksa meninggalkan rumahnya untuk keselamatan, dia mesti memaklumkan Jabatan Agama Islam yang dia telah meninggalkan rumah perkahwinan dan sebab atas tindakan tersebut. Keselamatan dan kesejahteraannya adalah diutamakan. Dia boleh membuat aduan dengan Jabatan Agama Islam setelah membuat laporan polis, atau selepas dia menjalani pemeriksaan perubatan. Jabatan Agama Islam akan merekod aduannya dan menghubungi pendera untuk tujuan kaunseling pasangan untuk pendamaian, jika perlu. Badan Bukan Kerajaan (ngO - Non-Governmental Organisation) Kadang kala mangsa keganasan rumah tangga mungkin tidak bersedia untuk membuat laporan polis terhadap penderanya. Dia mungkin memerlukan sedikit sokongan dan kaunseling sebelum membuat laporan. Terdapat pelbagai NGO yang boleh membantu dan memenuhi keperluan mangsa keganasan rumah tangga. Pusat Kesedaran Wanita (WCC) adalah sebuah organisasi bukan kerajaan yang ditubuhkan khusus untuk membantu wanita dan kanak-kanak yang menghadapi keganasan rumah tangga dan/atau jenayah seksual. Mereka bekerjasama dengan agensi-agensi kerajaan untuk membantu mangsa keganasan rumah tangga. 30
Mendapatkan bantuan daripada WCC WCC boleh memberi sokongan kepada mangsa dengan beberapa cara: Memberi	kaunseling	segera	kepada	mangsa	yang	sedang	melalui	krisis. Menemani	mangsa	ke	balai	polis,	hospital,	dan	Jabatan	Kebajikan	Masyarakat, jika perlu. Sekiranya kes dibawa ke mahkamah, WCC boleh memberi sokongan mahkamah. Menyediakan	tempat	perlindungan	sementara	untuk	mangsa	dan	anak- anaknya. Untuk maklumat lanjut tentang WCC, sila rujuk getting-help/ Bantuan guaman Terdapat kes di mana mangsa keganasan rumah tangga memilih untuk meninggalkan perkahwinannya, melalui perpisahan secara sah atau perceraian, dan memerlukan nasihat perundangan. Mereka boleh mendapatkan nasihat guaman daripada Jabatan Bantuan Guaman atau Pusat Bantuan Guaman. 31
9.0 senaraI agensI dI Pulau PInang AgEnSI ALAMAT nO TELEFOn Balai Polis Ibu Pejabat Polis Kontinjen (IPK) Pulau Pinang Jalan Penang, 10760 Pulau Pinang. 04-222 1522 Ibu Pejabat Polis Daerah Timur Laut Jalan Patani, 10150 Pulau Pinang. 04-218 1822 Ibu Pejabat Polis Daerah Barat Daya Jalan Hilir Sungai Burung, 11000 Balik Pulau, Pulau Pinang. 04-866 2222 Ibu Pejabat Polis Daerah Seberang Perai Tengah 3 Jalan Perda Utama, Bandar Baru Perda, 14000 Bukit Mertajam, Seberang Perai. 04-538 2222 Ibu Pejabat Polis Daerah Seberang Perai Utara Jalan Bertam 1, 13200 Kepala Batas, Seberang Perai. 04-576 2222 Ibu Pejabat Polis Daerah Seberang Perai Selatan Jalan Serindit, 14200 Sungai Jawi, Seberang Perai. 04-585 8222 Hospital (Jabatan Kecemasan dan Trauma) Hospital Pulau Pinang Jalan Residensi, 10400 Pulau Pinang. 04-222 5333 Hospital Balik Pulau Jalan Sungai Pinang, 11000 Balik Pulau, Pulau Pinang. 04-866 9333 Hospital Seberang Jaya Jalan Tun Hussein Onn, 13700 Seberang Jaya, Seberang Perai. 04-382 7333 Hospital Bukit Mertajam Jalan Kulim, 14000 Bukit Mertajam, Seberang Perai. 04-549 7333 Hospital Kepala Batas Jalan Bertam 2, 13200 Kepala Batas, Seberang Perai. 04- 579 3333 Hospital Sungai Bakap Jalan Besar Sungai Bakap, 14200 Sungai Jawi, Seberang Perai. 04-582 4333 32
AgEnSI ALAMAT nO TELEFOn Jabatan Kebajikan Masyarakat Jabatan Kebajikan Masyarakat Negeri Pulau Pinang Aras 30, KOMTAR, 10564 Pulau Pinang. 04-650 5259 Pejabat Kebajikan Masyarakat Daerah Timur Laut Kompleks Masyarakat Penyayang, Jalan Utama, 10460 Pulau Pinang. 04-226 4531 Pejabat Kebajikan Masyarakat Daerah Barat Daya Kompleks Pasar Awam, Bangunan MPP, Jalan Tun Sardon, 11000 Balik Pulau, Pulau Pinang. 04-866 8442 Pejabat Kebajikan Masyarakat Daerah Seberang Perai Tengah Tingkat 2, Wisma Hock Teik, 1778, Jalan Ciku, 14000 Bukit Mertajam, Seberang Perai. 04-538 2584 Pejabat Kebajikan Masyarakat Daerah Seberang Perai Utara Aras 3, Zon A, Wisma Persekutuan, Jalan Bertam, 13200 Kepala Batas, Seberang Perai. 04-575 8715 Pejabat Kebajikan Masyarakat Daerah Seberang Perai Selatan Tingkat 1, Blok A, Kompleks Pejabat Kerajaan, Jalan Jawi Jaya 1, 14200 Sungai Jawi, Seberang Perai. 04-582 1798 Pejabat Agama Pejabat Agama Islam Daerah Timur Laut Aras 34, KOMTAR, 10000 Pulau Pinang. 04-261 2979 Pejabat Agama Islam Daerah Barat Daya Jalan Titi Teras, 11000 Balik Pulau, Pulau Pinang. 04-866 8525 Pejabat Agama Islam Daerah Seberang Perai Tengah Jalan Arumugam Pillai, 14000 Bukit Mertajam, Seberang Perai. 04-538 6451 Pejabat Agama Islam Daerah Seberang Perai Utara (Butterworth) Kompleks Darul Hidayah, (Rumah Transit Saudara Kita), Jalan Permatang Tok Gelam, 13100 Penaga, Seberang Perai. 04-351 1521 Pejabat Agama Islam Daerah Seberang Perai Utara (Kepala Batas) Jalan Tun Hamdan Sheikh Tahir, 13200 Kepala Batas, Seberang Perai. 04-575 1182 Pejabat Agama Islam Daerah Seberang Perai Selatan Jalan Serindit, 14200 Sungai Jawi, Seberang Perai. 04 582 1001 33
AgEnSI ALAMAT nO TELEFOn Badan Bukan Kerajaan Pusat Kesedaran Wanita (WCC) 241, Jalan Burma, 10350 Pulau Pinang. 04-228 0342 011-3108 4001 WCC Seberang/ Pusat Perkhidmatan Wanita (PPW) 13 Lorong Sutera 6, Taman Sutera, 13700 Seberang Jaya, Seberang Perai. 04-398 8340 016-439 0698 Pertubuhan Kebajikan Sneham - Talian Utama: 1-800-22-5757 Talian Mitra Wisma Than Hsiang, No. 132, Jalan Sultan Azlan Shah, 11900 Bayan Lepas, Pulau Pinang. Talian Utama: 04-642 9429 04-645 1141 Befrienders Pulau Pinang - Talian Utama: 04-281 5161/1108 04-282 2736 (P/F) Lembaga Penduduk Dan Pembangunan Keluarga Negara (LPPKN) 8875, Jalan Bertam, 13200 Kepala Batas, Seberang Perai. 04-575 5215 Pusat Kaunseling Agape (Cawangan Pulau Pinang) CO-21-UP Kompleks Masyarakat Penyayang, Jalan Utama, 10450 Pulau Pinang. 04-228 0709 Persatuan Kesihatan Mental D'Home 66, Lintang Bukit Jambul, 11900 Bayan Lepas, Pulau Pinang. 04-643 4432 (P/F) Home Dynamics 93-1, Jalan Gurdwara, 10300 Pulau Pinang. 04-210 9928 Malaysia Hindu Sangam 8, Jalan Perai Jaya, Bandar Perai Jaya, 13600 Perai, Seberang Perai. 012-420 1498 Women Welfare Council 409, Babington Avenue, 10450 Pulau Pinang. 04-229 8355 Bantuan guaman Jabatan Bantuan Guaman Aras 4, Bangunan Persekutuan, Jalan Anson, 10400 Pulau Pinang. 04-210 9106 Pusat Bantuan Guaman No 21, Green Hall, 10200 Pulau Pinang. 04-261 7451 34
Pusat Kesedaran Wanita (WCC)
nota
nota
Untuk maklumat lanjut, sila hubungi: Pusat Kesedaran Wanita (WCC) 241, Jalan Burma, 10350 Pulau Pinang, Malaysia. : 04-228 0342 : 04-228 5784 : 011-3108 4001 : wcc@wccpenang.org WCC Seberang/Pusat Perkhidmatan Wanita (PPW) 13, Lorong Sutera 6, Taman Sutera, 13700, Seberang Jaya, Pulau Pinang, Malaysia. : 04-398 8340 : 016-439 0698 : wccseberang@wccpenang.org WCC Penang